I Don't Believe in Farewells says Ashish Nehra
రిటైర్మెంట్ మ్యాచ్‌పై నెహ్రా స్పందన
భారత వెటరన్ ఫాస్ట్ బౌలర్ ఆశిష్ నెహ్రా కెరీర్‌లో చివరి మ్యాచ్ ఆడబోతున్నాడు. ఢిల్లీలోని ఫిరోజ్ షా కోట్ల మైదానంలో న్యూజిలాండ్‌తో బుధవారం
TNN | Updated:
Nov 1, 2017, 02:44PM IST
భారత వెటరన్ ఫాస్ట్ బౌలర్ ఆశిష్ నెహ్రా కెరీర్&zwnj;లో చివరి మ్యాచ్ ఆడబోతున్నాడు. ఢిల్లీలోని ఫిరోజ్ షా కోట్ల మైదానంలో న్యూజిలాండ్&zwnj;తో బుధవారం రాత్రి జరగనున్న తొలి టీ20 మ్యాచ్&zwnj;తో నెహ్రా తన సుదీర్ఘ క్రికెట్ కెరీర్&zwnj;కి వీడ్కోలు చెప్పబోతున్నాడు. 1999లో టీమిండియాలోకి అరంగేట్రం చేసిన ఆశిష్ నెహ్రా.. మొత్తం 17 టెస్టులు, 120 వన్డేలు, 26 టీ20 మ్యాచ్&zwnj;లాడాడు. 2003 ప్రపంచకప్&zwnj;లో ఇంగ్లాండ్&zwnj;పై ఆరు వికెట్లు పడగొట్టి భారత్ జట్టులో సుస్థిర స్థానం సంపాదించుకున్న నెహ్రా.. అనంతరం గాయాల కారణంగా జట్టుకి చాలా రోజులు దూరమైపోయాడు.
ఫిటెనెస్ సమస్యలతో క్రమంగా టెస్టు, వన్డేలకి దూరమైన ఈ వెటరన్ బౌలర్ టీ20ల్లో మాత్రం గత రెండేళ్లుగా మెరుగ్గా రాణిస్తున్నాడు. ఇటీవల ఆస్ట్రేలియాతో టీ20 సిరీస్&zwnj; కోసం భారత సెలక్టర్లు నెహ్రాని ఎంపిక చేసినా.. తుది జట్టులో మాత్రం అతనికి చోటు లభించలేదు. ఈ చర్చ నడుస్తుండగానే.. తాను నవంబరు 1న క్రికెట్&zwnj;కి గుడ్&zwnj; బై చెప్పబోతున్నట్లు నెహ్రా ప్రకటించాడు. చివరి మ్యాచ్&zwnj; కావడంతో ఈ రోజు తుది జట్టులో నెహ్రాకి చోటు దాదాపు ఖాయంగానే కనిపిస్తోంది. కానీ.. భరోసా మాత్రం ఇవ్వలేమని ఇటీవల భారత చీఫ్ సెలక్టర్ ఎమ్మెస్కే ప్రసాద్ అభిప్రాయపడిన విషయం తెలిసిందే. రాత్రి 7 గంటల నుంచి మ్యాచ్ జరగనుంది.